Cristian Ciocîrlie, student la Academia de Tehnică Bucureşti, împreună cu alţi doi prieteni, Marius Oprea şi Denis Burz, au fost trimişi în judecată de procurori fiind acuzaţi că în luna august a anului trecut au dus-o pe o tânără, studentă la Drept, pe un câmp din apropierea Timişoarei, unde au bătut-o şi au violat-o. Ciocîrlie a fost trimis în judecată pentru viol, iar Oprea şi Burz pentru complicitate la viol.

După un proces care a durat aproximativ patru luni, magistraţii Tribunalului Timiş l-au condamnat pe Cristian Ciocîrlie, acuzat de viol, la 3 ani şi 4 luni de închisoare. Interesant este că, tinerii acuzaţi de complicitate la viol, Marius Oprea şi Denis Burz, au fost condamnaţi la 4, respectiv 5 ani de închisoare. Sentinţa nu este redactată, dar surse judiciare au declarat că o astfel de decizie nu este ieşită din comun, fiind posibil ca autorul unei fapte să primească o pedeapsă mai mică decât complicii săi. O situaţie în care se poate întâmpla acest lucru este atunci când făptaşul îşi recunoaşte fapta, iar complicii nu recunosc.

Mărturiile victimei

Victima din acest dosar, o tânără studentă la Drept, a povestit că a ajuns să fie violată după ce a acceptat să meargă cu iubitul ei şi cu un prieten al acestuia pentru o fantezie în trei. Lucrurile au degenerat, însă, tânăra fiind dusă pe câmp unde a fost bătută şi violată. „A venit la colţul străzii după mine (n.r. prietenul ei). Era el cu prietenul lui. El mi-a spus că are o fantezie să o facem în trei şi pentru că ţin la el am zis să-i mai îndeplinesc această dorinţă. Din această cauză m-am urcat de bună voie la el în maşină. La vreo cinci străzi distanţă mai urcă doi prieteni de ai lui, unul fiind verişorul prietenului meu la care ţineam şi îi făceam toate poftele. A mai urcat şi o fată care a condus maşina. Mi-au spus că o luăm pe o scurtătură ca să ajungem la Sânandrei şi au luat-o pe un câmp. S-au oprit pe câmp şi fata a rămas în maşină. Nu mi-a spus nimic. Individul cu care obişnuiam să mă văd a început să mă dezbrace de faţă cu toţi. Am spus că nu,nu, nu. Mi-a luat tricoul şi mi l-a aruncat pe câmp. Am mers mai încolo cu el şi cu prietenul lui ca să-i îndeplinesc fantezia. Apoi a venit un individ şi i-am spus că nu vreau şi-l voi muşca. A venit verişorul tipului chemat de el. S-a dezbrăcat. Pe mine m-a pus în genunchi. Eram dezbrăcată complet. M-a strâns de păr, de gât. A început să dea în mine de nervi pentru că nu am mai vrut să întreţin relaţii sexuale cu nici unul dintre ei. M-a lovit cu piciorul în coaste, cu palma peste cap. Lui îi plăcea să mă vadă bătută, chinuită că eu nu sunt o fată deşteptă care practica gang-bang-uri. Dacă nu fac m-a ameninţat că o să mă lase lată pe câmp. Până la urmă a trebuit să cedez şi să întreţin relaţii sexuale cu toţi trei”, a povestit tânăra, pentru pressalert,ro.